open-index/open-wikipedia-markdown huggingface dataset:
ΣΚΑΪ

Ο **ΣΚΑΪ** είναι ιδιωτικός ραδιοτηλεοπτικός όμιλος της Αττικής, με έδρα το Νέο Φάληρο. Αποτελεί έναν από τους μεγαλύτερους ομίλους των μέσων μαζικής ενημέρωσης στην Ελλάδα. Ο όμιλος συνδέεται άμεσα με την εκδότρια εταιρεία της εφημερίδας *[[Η Καθημερινή]]*.

## Τωρινές υπηρεσίες
Ο όμιλος περιλαμβάνει τον ομώνυμο πανελλαδικό τηλεοπτικό σταθμό και πέντε τοπικούς ραδιοφωνικούς σταθμούς της Αττικής: ΣΚΑΪ 100.3 (από το 1989 που αγοράστηκε από τον Γιώργο Κοσκωτά), BwinΣΠΟΡ FM 94.6 (από το 2009 με την έλευση του Θέμη Αλαφούζου και από το 2014 με την είσοδο του ομίλου που κατέχει το 92,51%), *Party 104* (από τον Ιούλιο του 2022 που αγοράστηκε από το Μένιο Φουρθιώτη και την παραμονή πρωτοχρονιάς του 2023 μετονομάστηκε σε *Happy Radio*), *Pepper 96.6* και *Μέντα FM 88* (από το Νοέμβριο του 2022 που αγοράστηκαν από την *Διαπασών*).

## Παλιότερες υπηρεσίες
Στον όμιλο ανήκαν και παλαιότερα ραδιοφωνικοί σταθμοί: *Λάμψη 92.3* (από το 1990 που λειτουργούσε ως *Pop FM 92.4*), *Μελωδία 99.2* (από το 1991 που ξεκίνησε στους FM 100), *Red 96.3* (συνέχεια των *Capital* και *Ράδιο Άλφα 96.5*) και *Freedom 88.9* (συνέχεια του Jeronimo Groovy 88.9 FM).

Οι τρεις τελευταίοι πωλήθηκαν στην *Frontstage Entertainment* της οικογένειας Δασκαλόπουλου ενώ ο πρώτος άλλαξε αρκετές φορές ιδιοκτησία για να καταλήξει στον όμιλο Αττικών Εκδόσεων.

## Διαδίκτυο
Στις 2 Μαρτίου 2006 δημιουργήθηκε η ιστοσελίδα του ομίλου ονόματι skai.gr με πληθώρα ειδήσεων από την πολιτική και διεθνή επικαιρότητα. Αρχικώς διέθετε παράλληλα και περιεχόμενο του ραδιοτηλεοπτικού σταθμού, το οποίο στην περίοδο 2018-2019 διασπάστηκε με τη δημιουργία δύο ξεχωριστών ιστοσελίδων (skaitv.gr και skairadio.gr) με την πρώτη να απορροφάται το 2024 από το skai.gr το οποίο με τα χρόνια αποτελεί εκ των πλέον δημοφιλών ενημερωτικών ιστοτόπων.

## Εκδόσεις
Το ΣΚΑΪ ΒΙΒΛΙΟ ήταν ο εκδοτικός οίκος που δημιουργήθηκε τον Ιούλιο του 2008, με βιβλία που σχετίζονται με διάφορα θέματα (όπως ιστορικά και πολιτικά), καθώς και με παράλληλες ενέργειες και δράσεις. Πριν το κλείσιμο του, είχε περιορίσει τις δραστηριότητες του.

## Λογότυπα

## Παραπομπές


## Εξωτερικοί σύνδεσμοι
*skai.gr - Επίσημη Ιστοσελίδα
*Ειδήσεις.com - Επίσημη Ιστοσελίδα

Κατηγορία:Μέσα Μαζικής Ενημέρωσης του Πειραιά
Κατηγορία:Όμιλος ΣΚΑΪ
Τηλεοπτικό πρόγραμμα

Ένα **τηλεοπτικό πρόγραμμα** είναι μια προγραμματισμένη σειρά τηλεοπτικών μεταδόσεων.  Τα τηλεοπτικά προγράμματα που μεταδίδονται μέσω της τηλεόρασης *απευθείας* (την στιγμή που λαμβάνουν χώρα), λέγονται «ζωντανά» (ζωντανό πρόγραμμα, ζωντανή εκπομπή) ενώ όσες δεν μεταδίδονται απευθείας, αλλά γράφονται σε αποθηκευτικά μέσα για να προβληθούν κάποια άλλη στιγμή λέγονται *μαγνητοσκοπημένες*. Χαρακτηριστικά παραδείγματα ζωντανών εκπομπών είναι οι *ειδήσεις*, πολλοί *ποδοσφαιρικοί αγώνες*, *ψυχαγωγικά σόου* κλπ., ενώ μαγνητοσκοπημένες είναι οι τηλεοπτικές σειρές (ή απλούστερα *σίριαλ*), οι ταινίες κλπ.

## Είδη

### Προκαθορισμένες εκπομπές
Με τον όρο προκαθορισμένες εκπομπές εννοούνται προγράμματα με καθορισμένα κείμενα και κριτήρια.

* Τηλεοπτικές σειρές, όπως Δραματικές τηλεοπτικές σειρές (ντραμεντί, σειρά δράσης, ψυχολογικό δράμα σαπουνόπερα, τηλενουβέλα) ή Τηλεοπτική κωμωδία
* Κινούμενα σχέδια
* Μίνι σειρές και τηλεταινίες
* Εκπομπές απονομής βραβείων

### Μη προκαθορισμένες εκπομπές
* Τοκ σόου
* Ριάλιτι σόου
* Ψυχαγωγικές εκπομπές
* Μαγκαζίνο

### Ενημερωτικές σειρές
* Δελτία ειδήσεων
* Ντοκιμαντέρ
* Ενημερωτικά μαγκαζίνο
* Διαφημίσεις

## Δείτε επίσης
* Κατάλογος ελληνικών τηλεοπτικών σταθμών

## Εξωτερικοί σύνδεσμοι
* 

Κατηγορία:Ορολογία τηλεόρασης
Η χαρτοπαίχτρα (ταινία)

***Η χαρτοπαίχτρα*** είναι ελληνική κωμική κινηματογραφική ταινία του 1965 σε σενάριο και σκηνοθεσία Γιάννη Δαλιανίδη και παραγωγή της Φίνος Φιλμ. Το σενάριο, ωστόσο, είναι βασισμένο στην ομότιτλη θεατρική παράσταση του Δημήτρη Ψαθά. Πρωταγωνιστούν η Ρένα Βλαχοπούλου και ο Λάμπρος Κωνσταντάρας.

## Πλοκή
Μια αγιάτρευτη χαρτοπαίχτρα, η Αλέκα, οδηγείται εξαιτίας του πάθους της σε διάφορες παρεξηγήσεις. Ο άνδρας της, προκειμένου να τη συνεφέρει, αρχίζει να κάνει κόρτε σε μια συμπαίκτριά της.  Τα παιδιά του ζευγαριού, όμως, δεν γνωρίζουν τις προθέσεις του πατέρα τους και ανησυχούν για τη μοίρα της οικογένειας. Έπειτα από διάφορες περιπέτειες, η χαρτοπαίχτρα δίνει τον μεγάλο όρκο: «να μην ξαναπιάσει τράπουλα στα χέρια της».

## Διανομή ρόλων

## Παραγωγή
 
Η ταινία είναι η κινηματογραφική διασκευή της ομότιτλης θεατρικής παράστασης του Δημήτρη Ψαθά. Η θεατρική παράσταση ανέβηκε στο σανίδι το 1963 με την Κατερίνα Ανδρεάδη, τη Ρένα Βλαχοπούλου (1975, 1993), τη Μαίρη Αρώνη (1982) και την Άννα Παναγιωτοπούλου (1988).

## Παραπομπές

## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ελληνικές σατιρικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ταινίες γυρισμένες στην Αθήνα
Κατηγορία:Ταινίες με θέμα τον τζόγο
Δήμος Χάλκειας

Ο **Δήμος Χάλκειας** ήταν δήμος του νομού Αιτωλοακαρνανίας που συστάθηκε το 1994 με την εθελοντική συνένωση των τοπικών κοινοτήτων Άνω Βασιλικής, Βασιλικής, Γαβρολίμνης, Καλαβρούζας και Τρικόρφου, της νοτιοδυτικής Ναυπακτίας, που αποτέλεσαν στη συνέχεια τα δημοτικά διαμερίσματα του δήμου. Η έδρα του Δήμου Χάλκειας ήταν στη Γαβρολίμνη.  Μετά από μερικά χρόνια, με το πρόγραμμα Καποδίστριας, στον προϋπάρχοντα Δήμο Χάλκειας προστέθηκαν και οι κοινότητες Γαλατά και Περιθωρίου ως νεότερα δημοτικά διαμερίσματα. Το 2010 καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπακτίας. 

## Τοποθεσία
Ο δήμος Χάλκειας βρισκόταν νότια του νομού Αιτωλοακαρνανίας. Νότια του υπάρχει ο Πατραϊκός κόλπος, δυτικά ο Δήμος Μεσολογγίου, ανατολικά ο Δήμος Αντιρρίου και βόρεια ο Δήμος Μακρυνείας. Ουσιαστικά στον δήμο περιλαμβάνονται όλοι οι οικισμοί που υπάρχουν γύρω από την Βαράσοβα.

## Ιστορία
right|200px|thumb|Η τοποθεσία "Λιμνοπούλα"
Πήρε το όνομα της από την Ομηρική πόλη Χάλκεια (Χαλκίς) ή Αγχίαλο Χαλκίδα που ήταν κτισμένη σ' έναν αυχένα της Βαράσοβας πάνω από την τοποθεσία Λιμνοπούλα, δυτικά της Κάτω Βασιλικής. Η Αγχίαλος Χαλκίδα μνημονεύεται στην Ιλιάδα του Ομήρου ως μια από τις 5 Αιτωλικές πόλεις που συμμετείχαν στον Τρωικό πόλεμο. Μετά τον Πελοποννησιακό πόλεμο η πόλη περιήλθε στους Αιτωλούς. Από το λιμάνι της εξόρμησε ο αθηναϊκός στόλος του Φορμίωνα, κατά το δεύτερο έτος του Πελοποννησιακού πολέμου και νίκησε το στόλο Κορινθίων και Σπαρτιατών.

## Διαίρεση
: ** Δ.δ. Τρικόρφου ** -- το Τρίκορφο [440]
: ** Δ.δ. Άνω Βασιλικής ** -- η Άνω Βασιλική [177]
: ** [[Δημοτικό διαμέρισμα Βασιλικής Αιτωλοακαρνανίας|Δ.δ. Βασιλικής]] ** [329]
::* η Κάτω Βασιλική [261]
::* το Πέραμα [68]
: ** Δ.δ. Γαβρολίμνης ** -- η Γαβρολίμνη [363]
: ** [[Δημοτικό διαμέρισμα Γαλατά Αιτωλοακαρνανίας|Δ.δ. Γαλατά]] ** [1.212]
::* ο Γαλατάς [1.090]
::* το Κρυονέριον [122]
: ** [[Δημοτικό διαμέρισμα Καλαβρούζης Αιτωλοακαρνανίας|Δ.δ. Καλαβρούζης]] ** [132]
::* η Κάτω Καλαβρούζα [95]
::* η Καλαβρούζα [37]
: ** Δ.δ. Περιθωρίου ** -- το Περιθώριο [210]

## Δήμαρχοι
Πηγή: Αποτελέσματα εκλογών - ΕΕΤΑΑ

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι της περιφερειακής ενότητας Αιτωλοακαρνανίας
Ελληνικές βουλευτικές εκλογές 1985

Οι πρόωρες **βουλευτικές εκλογές του 1985** έγιναν στις 2 Ιουνίου. Το Πανελλήνιο Σοσιαλιστικό Κίνημα με πρόεδρο τον Ανδρέα Παπανδρέου κέρδισε ξανά τις εκλογές, και με ποσοστό 45,82% εξασφάλισε 161 έδρες, συνεχίζοντας έτσι να κυβερνά (από το 1981). Η Νέα Δημοκρατία με ποσοστό 40,85% εξασφάλισε 126 έδρες και το Κομμουνιστικό Κόμμα έλαβε ποσοστό 9,89% και 12 έδρες. Μία έδρα εξασφάλισε το ΚΚΕ εσωτερικού.

Από τον Σεπτέμβριο του 1984, αρχηγός της Νέας Δημοκρατίας ήταν ο Κωνσταντίνος Μητσοτάκης, που είχε διαδεχθεί τον Ευάγγελο Αβέρωφ. Ο Αβέρωφ είχε παραιτηθεί επίσημα για λόγους υγείας, αλλά είχε ήδη στο ενεργητικό του δύο διαδοχικές ήττες από τον Ανδρέα Παπανδρέου στις δημοτικές εκλογές του 1982 και στις ευρωεκλογές του 1984, και δεχόταν πιέσεις να αποχωρήσει.

Αυτή η εκλογική αναμέτρηση ήταν η τελευταία που έγινε με το σύστημα της λίστας.

## Προεκλογική εκστρατεία
Οι εκλογές αυτές διεξήχθησαν σε κλίμα έντονης πολιτικής πόλωσης, με το φαινόμενο των «πράσινων και γαλάζιων καφενείων» να βρίσκεται στην κορύφωσή του. Ο Ανδρέας Παπανδρέου στήριξε την εκλογική επικράτησή του στην απομάκρυνση του Κωνσταντίνου Καραμανλή από την Προεδρία της Δημοκρατίας και την ανατροπή του «Προεδρικού» Συντάγματος του 1975, που είχε επιτύχει τον Μάρτιο του 1985. Η εκλογή του αρεοπαγίτη Χρήστου Σαρτζετάκη (γνωστού από τη στάση του στην υπόθεση Λαμπράκη, όταν είχε διατάξει την προφυλάκιση ανώτατων αξιωματικών της Χωροφυλακής και παρακρατικών) στο ανώτατο πολιτειακό αξίωμα στόχευε στην συσπείρωση των αντιδεξιών και εν γένει αντικαραμανλικών ψηφοφόρων, με ιδιαίτερη έμφαση στην άντληση ψήφων από την παραδοσιακή Αριστερά. Από τη μεριά της, η Νέα Δημοκρατία κατήγγειλε την διακυβέρνηση του ΠΑΣΟΚ και προειδοποίησε ότι απώτερος στόχος του Ανδρέα Παπανδρέου και του ΠΑΣΟΚ ήταν να εγκαταστήσουν ένα καθεστώς τύπου Φιντέλ Κάστρο ή Μουαμάρ Καντάφι στην Ελλάδα. Έδωσε επίσης έμφαση στο νέο φιλελεύθερο πρόγραμμά της, που περιλάμβανε κατάργηση φόρων και απελευθέρωση της οικονομίας.

Η προεκλογική περίοδος χαρακτηρίστηκε επίσης και από «χτυπήματα κάτω από τη ζώνη». Η εφημερίδα «*[[Αυριανή (εφημερίδα)|Αυριανή]]*» δημοσίευσε σε πρωτοσέλιδό της, στις 10 Μαΐου, φωτογραφία του Μητσοτάκη αγκαλιά με Γερμανούς Ναζί, κατηγορώντας τον ευθέως ως δωσίλογο, ενώ στον αντίποδα η εφημερίδα «*[[Ελεύθερος Τύπος (εφημερίδα)|Ελεύθερος Τύπος]]*» δημοσίευσε συνεντεύξεις της Χριστίνας Ρασσιά, Ελληνοαμερικανίδας ψυχιάτρου και πρώτης συζύγου του Ανδρέα Παπανδρέου, που ισχυρίστηκε ότι ο πρώην άντρας της ήταν επικίνδυνος και ανεύθυνος, καθώς και ότι υπέφερε από διάφορα ψυχικά τραύματα.

Οι συγκεντρώσεις των κομμάτων στις εκλογές του 1985 ήταν κατά γενική ομολογία εντυπωσιακές σε όγκο, παλμό και «σκηνοθεσία». Ειδικά οι συγκεντρώσεις του Ανδρέα Παπανδρέου σε Θεσσαλονίκη (25 Μαΐου) και Αθήνα (31 Μαΐου) θεωρούνται οι μεγαλύτερες της Μεταπολίτευσης.

## Αποτελέσματα

## Παραπομπές


## Πηγές
* Γιάννης Βούλγαρης, Η Ελλάδα της Μεταπολίτευσης: Σταθερή Δημοκρατία σημαδεμένη από τη μεταπολεμική ιστορία, έκδοση 2008
* Richard Clogg, Partiesand Elections in Greece: The Search for Legitimacy, 1987

## Εξωτερικοί σύνδεσμοι

Κατηγορία:Ελληνικές βουλευτικές εκλογές
Κατηγορία:Εκλογές του 1985
Παλαιοζωικός αιώνας

Ο **Παλαιοζωικός** αιώνας είναι ο πρώτος από τους τρεις αιώνες του Φανεροζωικού μεγααιώνα. Καλύπτει την περίοδο από περίπου 542 έως 251 εκατομμύρια χρόνια προ παρόντος (π.π.) (ICS, 2004) και ακολουθείται από τον Μεσοζωικό αιώνα. Περιλαμβάνει έξι περιόδους. Από τη νεότερη έως την αρχαιότερη είναι οι εξής: 

* Η Πέρμια (299–251 π.π.). 
* Η Λιθανθρακοφόρος (359,2–299 π.π.)
* Η Δεβόνια (416–359,2 π.π.)
* Η Σιλούρια (443,7–416 π.π.)
* Η Ορδοβίκια (488,3–443,7 π.π.)
* Η Κάμβρια (542–488,3 π.π.)

## Παλαιοζωική ζωή
Στην αρχή του Παλαιοζωικού εμφανίστηκαν ξαφνικά, με την Κάμβρια έκρηξη, σχεδόν όλες οι συνομοταξίες των ασπόνδυλων. Δεν υπήρχε ακόμα χερσαία ζωή. Μια ποικιλία φυκών ευημέρευσε στους ωκεανούς. Εμφανίστηκαν τα μαλάκια και τα αρθρόποδα, όπως οι τριλοβίτες. Κατά την Ορδοβίκια εμφανίστηκαν τα καρκινοειδή μαζί με τα πρώτα ιχθυόμορφα σπονδυλωτά. Κοραλλιογενείς ύφαλοι άρχισαν να σχηματίζονται στους ωκεανούς, ενώ οι νότιες ήπειροι μετατοπίστηκαν προς τους πόλους. 

Κατά τη Σιλούρια αναπτύχθηκαν τα πρώτα απλά φυτά, όπως η κουκσόνια, κατά μήκος των ακτών ή σε εκβολές ποταμών. Εμφανίστηκαν, επίσης, οι πρώτοι οδοντοφόροι ιχθύες. Στη Δεβόνια οι καρχαρίες και πολλά άλλα είδη αφθονούσαν στις θάλασσες. Έκαναν την εμφάνισή τους τα πρώτα έντομα και αμφίβια, όπως ο ιχθυόστεγος. Σχηματίστηκαν τα πρώτα δάση από σποριόφυτα, όπως οι γιγαντιαίες φτέρες και τα βρύα.

Η φυτική ζωή έφτασε στο αποκορύφωμά της κατά τη μέση Λιθανθρακοφόρο, όπου κυριαρχούσαν απέραντα δάση λυκοποδιόφυτων στην τροπική ζώνη της Λαυρασίας. Η κλιματική αλλαγή προκάλεσε την κατάρρευση αυτής της χλωρίδας και μείωσε τη βιοποικιλότητα των φυτών στη συνέχεια. Από τα δάση αυτά θα σχηματιστούν τα αποθέματα λιθάνθρακα που έδωσαν και όνομά τους στη συγκεκριμένη περίοδο. Διαμορφώθηκαν οι πρώτοι ψαμμίτες στις έρημους. Στην ανατολική Γκοντβάνα υπήρχε περίοδος Παγετώνων. Τα αμφίβια αφθονούσαν. Τα πρώτα ερπετά εξελίχθηκαν από τα αμφίβια. Κατά την Πέρμια τα κωνοφόρα αντικατέστησαν τις φτέρες. Πολλαπλασιάστηκαν τα ερπετά και επεκτάθηκαν οι έρημοι. 

## Τεκτονική

Γεωλογικά, ο Παλαιοζωικός αιώνας ξεκινά λίγο μετά τη διάσπαση της υπερηπείρου της Παννότιας. Κατά τη διάρκεια του πρώιμου Παλαιοζωικού, η χερσαία μάζα της Γης διασπάστηκε σε τρεις μικρότερες (Λαυρεντία, Σιβηρία, Βαλτική) και στη μεγάλη ήπειρο Γκοντβάνα. 

Η *[[Καληδόνιος ορογενετική φάση]]* έλαβε χώρα κατά την Ορδοβίκια και τη Δεβόνια, περίπου 490 ως 390 εκατομμύρια χρόνια πριν, και προκλήθηκε από τη σύγκρουση των ηπείρων της Λαυρεντίας, της Βαλτικής και της Αβαλονίας και το κλείσιμο του Ιαπετού ωκεανού. Από αυτή δημιουργήθηκαν τα Βρετανικά Νησιά, τα Σκανδιναβικά Όρη, το Αρχιπέλαγος Σβάλμπαρντ, η οροσειρά της ανατολικής Γροιλανδίας και τα Απαλάχια Όρη. Η *[[Βαρίσκιος ορογενετική φάση]]* της Δεβόνιας ήταν αποτέλεσμα της σύγκρουσης της Λαυρωσίας (ή αλλιώς Ευραμερική) με την Γκοντβάνα. Έτσι σχηματίστηκε η υπερήπειρος της Παγγαίας, στην οποία περιλαμβανόταν το μεγαλύτερο τμήμα ξηράς του πλανήτη.

## Δείτε επίσης

* Γεωλογική χρονολογική κλίμακα

## Βιβλιογραφία
* *British Palaeozoic Fossils*, 1975, The Natural History Museum, London.
* International Commission on Stratigraphy (ICS0, ανάκτηση 19 Σεπτεμβρίου 2005.
Αιγυπτοπίθηκος

Με τον όρο **Aegyptopithecus** (Αιγυπτοπίθηκος) εννοείται ένα μικρόσωμο, δενδρόβιο φυτοφάγο (καρποί) θηλαστικό, που έζησε πριν από 33 εκατομμύρια χρόνια. Ζύγιζε περίπου 4 κιλά και έμοιαζε με τον σύγχρονο λεμούριο, εκτός από το γεγονός ότι διέθετε πλήρη σειρά 32 οδόντων. Ο Αιγυπτοπίθηκος ονομάστηκε επίσης *πίθηκος της Αυγής*, καθώς θεωρήθηκε σημαντικός κρίκος ανάμεσα στα πρώιμα θηλαστικά και τους πιθήκους της Μειόκαινου. Ανακαλύφθηκε στην πλούσια σε απολιθώματα της Ολιγόκαινου περιοχή του Φαγιούμ, στην Αίγυπτο.

## Εξωτερικοί σύνδεσμοι

* aegyptopithecus-zeuxis
* PubMed-Abstract 
* www.baa.duke.edu
* aegyptopithecus_zeuxis

Κατηγορία:Προπλιοπιθηκίδες
Κατηγορία:Προϊστορικά πρωτεύοντα
Αρχαιολογικό Μουσείο Αγρινίου

Το **Αρχαιολογικό Μουσείο Αγρινίου** βρίσκεται σε χώρο πλησίον του Δημοτικού Πάρκου της πόλης και περιλαμβάνει ευρήματα από την προϊστορική έως και τη ρωμαϊκή εποχή τόσο από την περιοχή του Αγρινίου και την αρχαία πόλη, όσο και από ολόκληρο το νομό Αιτωλοακαρνανίας.
Στεγάζεται σε κτίριο που χτίστηκε το 1960 και είναι δωρεά των αδελφών Παπαστράτου.

## Παραπομπές


## Εξωτερικοί σύνδεσμοι
* Μουσείο Αγρινίου - Υπουργείο Πολιτισμού 

Αγρινίου
Κατηγορία:Κτίρια και κατασκευές στο Αγρίνιο
Γεώργιος Αναστασόπουλος (ευρωβουλευτής)

Ο **Γεώργιος Αναστασόπουλος** (25 Σεπτεμβρίου 1935 - 12 Ιουλίου 2019) ήταν Έλληνας δημοσιογράφος και ευρωβουλευτής. Από τον Σεπτέμβριο 2004 ήταν ο μόνιμος αντιπρόσωπος της Ελλάδας στην ΟΥΝΕΣΚΟ ενώ από τον Οκτώβριο του 2007 και για δύο έτη ήταν ο πρόεδρος της Γενικής Διάσκεψης της UNESCO.

## Βιογραφία
Γεννήθηκε στην Αθήνα το 1935 και ήταν απόφοιτος του Κολλεγίου Αθηνών. Σπούδασε Νομικά στο Πανεπιστήμιο Αθηνών και Συγκριτικό Δίκαιο στο King’s College στο Λονδίνο. 

Εργάσθηκε επί 30 χρόνια ως δημοσιογράφος στις εφημερίδες *«[[Καθημερινή]]»*, *«[[Μεσημβρινή]]»* και *«[[Βραδυνή (εφημερίδα)|Βραδυνή]]»* αλλά και σε περιοδικά και στην τηλεόραση. Διετέλεσε Γενικός Διευθυντής του Αθηναϊκού Πρακτορείου Ειδήσεων (1974-81). Εξελέγη Πρόεδρος της Ενώσεως Συντακτών Ημερησίων Εφημερίδων Αθηνών - ΕΣΗΕΑ (1976-1984) και χρημάτισε υπηρεσιακός Υφυπουργός Προεδρίας και κυβερνητικός εκπρόσωπος στις κυβερνήσεις Κωνσταντίνου Καραμανλή και Γεωργίου Ράλλη.

Ήταν παντρεμένος και είχε 2 παιδιά.

## Πολιτική
Ο Γεώργιος Αναστασόπουλος διετέλεσε ευρωβουλευτής της Νέας Δημοκρατίας την περίοδο 1984–1999 και εξελέγη τέσσερις φορές (1989-1999) μεταξύ των πρώτων Αντιπροέδρων του Ευρωπαϊκού Κοινοβουλίου.

Το 2002 εξελέγη Αντιπρόεδρος του *Ινστιτούτου Δημοκρατίας Κωνσταντίνος Καραμανλής* και το 2003 εξελέγη πρόεδρος του Διοικητικού Συμβουλίου του Ελληνοαμερικανικού Επιμορφωτικού Ιδρύματος που διοικεί τα Κολλέγια Αθηνών και Ψυχικού.

## Πηγές


## Εξωτερικοί σύνδεσμοι
*  Βιογραφικό στη σελίδα της UNESCO

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες διπλωμάτες
Κατηγορία:Έλληνες υφυπουργοί Προεδρίας
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ιππότες της Λεγεώνας της Τιμής
Κατηγορία:Απόφοιτοι του Παντείου Πανεπιστημίου
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Ατμοηλεκτρικό εργοστάσιο

Το **ατμοηλεκτρικό εργοστάσιο** ή **ατμοηλεκτρικός σταθμός** (ΑΗΣ) ονομάζεται η βιομηχανική εγκατάσταση - μονάδα παραγωγής ηλεκτρικής ενέργειας μέσω της δύναμης του ατμού. Ο ατμός μπορεί να προέλθει είτε με καύση οποιουδήποτε καύσιμου υλικού ή με πυρηνική ενέργεια [*ατμοηλεκτρικός πυρηνικός σταθμός* (Α.Η.Π.Σ.) ] ή με ηλιακή ενέργεια. 

Τα στερεά καύσιμα που καίγονται στις μονάδες αυτές είναι: άνθρακας (τύρφη, λιγνίτη, υποπισσούχοι άνθρακες, πισσούχοι άνθρακες, ημιπισσούχοι άνθρακες, ημιανθρακίτες και ανθρακίτες), βιομάζα, πετ κόκ καθώς και στερεά απορρίμματα πόλεων. Ακόμα χρησιμοποιούνται για καύση μαζούτ ή φυσικό αέριο. 

Η ενέργεια που παράγεται μετατρέπεται σε ηλεκτρικό ρεύμα που διοχετεύεται στις πόλεις αναλόγως. Η ισχύς ενός ατμοηλεκτρικού εργοστασίου μπορεί να είναι τεράστια και γι' αυτό το λόγο υπάρχουν υποσταθμοί που κατανέμουν την ισχύ αναλόγως τις ανάγκες.

## Δείτε επίσης
*ΔΕΗ

Κατηγορία:Εγκαταστάσεις παραγωγής ενέργειας
Κατηγορία:Μετατροπή ενέργειας
Δήμος Τριγώνου

Ο **Δήμος Τριγώνου** ήταν δήμος του νομού Έβρου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο δήμο Ορεστιάδας. Βρισκόταν στο βόρειο τμήμα του νομού. Ήταν ο βορειότερος Δήμος της Ελλάδας, καθώς βρισκόταν πάνω από τον ποταμό Άρδα, στο τριεθνές σημείο μεταξύ Ελλάδας, Βουλγαρίας και Τουρκίας. Ο δήμος συστάθηκε με το Σχέδιο Καποδίστρια, καταλάμβανε έκταση 372.256 στρεμμάτων και είχε (πραγματικό) πληθυσμό 6656  κατοίκους. Έδρα του ήταν τα Δίκαια.

Η περιοχή του δήμου ονομάζεται και η «Μεσοποταμία του Έβρου» καθώς η έκταση του δήμου βρίσκεται ανάμεσα στους ποταμούς Άρδα και Έβρο. Ο Άρδας είναι το φυσικό νότιο σύνορο του Δήμου και ο Έβρος  το φυσικό βορειοανατολικό σύνορο.   

## Διαίρεση
Στο δήμο περιλαμβάνονταν τα εξής 13 δημοτικά διαμερίσματα:
: ** [[Δημοτικό διαμέρισμα Δικαίων Έβρου|Δ.δ. Δικαίων]] **  
::* τα Δίκαια 
::* ο Δίλοφος  
::* ο Κριός 
::* η Πάλλη 
: ** [[Δημοτικό διαμέρισμα Άρζου Έβρου|Δ.δ. Άρζου]] **  
::* ο Άρζος 
::* ο Καναδάς 
: ** Δ.δ. Ελαίας ** -- η Ελαία 
: ** Δ.δ. Θεραπειό ** (της πρώην κοινότητας Κυπρίνου) -- το Θεραπειό
: ** Δ.δ. Κομάρων ** -- τα Κόμαρα 
: ** Δ.δ. Μαρασίων ** -- τα Μαράσια 
: ** Δ.δ. Μηλέα ** (της πρώην κοινότητας Κυπρίνου) -- η Μηλιά 
: ** Δ.δ. Ορμενίου ** -- το Ορμένιο 
: ** Δ.δ. Πενταλόφου ** -- ο Πεντάλοφος 
: ** Δ.δ. Πετρωτών ** -- τα Πετρωτά , η Αυρηλία
: ** Δ.δ. Πλάτης ** -- η Πλάτη 
: ** Δ.δ. Πτελέας ** -- η Πτελέα 
: ** Δ.δ. Σπηλαίου ** -- το Σπήλαιο 

## Εξωτερικοί σύνδεσμοι
* Στοιχεία για το δήμο Τριγώνου από το Υπουργείο Εσωτερικών
Δαρβίνος

Το όνομα **Δαρβίνος** μπορεί να αναφέρεται σε διάφορα πρόσωπα της ομώνυμης οικογένειας, μεταξύ των οποίων:

* Ο Κάρολος Δαρβίνος, φυσιοδίφης. Έμεινε διάσημος στην ιστορία ως ο θεμελιωτής της θεωρίας της εξέλιξης, και εισηγητής της θεωρίας της φυσικής επιλογής.

* Ο Έρασμος Δαρβίνος, συγγραφέας κυρίως ιατρικής, βοτανικής και ποίησης, παππούς του Κάρολου Δαρβίνου.

* Ο Ροβέρτος Δαρβίνος, γιατρός, γιος του Εράσμου Δαρβίνου και πατέρας του Κάρολου Δαρβίνου.

* Ο Ουίλιαμ Δαρβίνος Φοξ, κληρικός, φυσιοδίφης και παλαιοντολόγος, δεύτερος εξάδελφος του Κάρολου Δαρβίνου.

Κατηγορία:Επώνυμα
Τρισάγιος ύμνος

[thumb|«Ο [Παλαιός των Ημερών», νωπογραφία του 14ου αι. Από το Ubisi της Γεωργίας.]]
**Τρισάγιος ύμνος** αποκαλείται ο συντομότερος Ύμνος του Χριστιανισμού που είναι ο γνωστός ως: «*Άγιος ο Θεός, άγιος Ισχυρός, άγιος Αθάνατος, ελέησον ημάς*».

Η ονομασία του οφείλεται ακριβώς στη τριπλή αυτή επανάληψη της λέξης *Άγιος*.

## Ιστορία
Ο Τρισάγιος Ύμνος είναι εκείνος που άκουσε ο προφήτης Ησαΐας να ψάλλουν ακατάπαυστα οι Άγγελοι γύρω από το θρόνο του Θεού: «Άγιος, άγιος, άγιος Κύριος Σαβαώθ, πλήρης πάσα η γη της δόξης αυτού».

Ο Ύμνος γενικεύθηκε όταν συνεπεία μεγάλων σεισμών που έπληξαν τη Βασιλεύουσα και κατόπιν διαταγής του Αυτοκράτορα Θεοδοσίου Β΄ (του μικρού), (408-450) ο λαός εξήλθε της Πόλης σε εκτενείς λιτανείες, με συνεχείς επαναλήψεις του ύμνου αυτού, που ικέτευε την προστασία και το έλεος του Θεού. Τότε, η Ορθόδοξη παράδοση αναφέρει ότι ένα μικρό παιδάκι 6-7 ετών ανηρπάγη στον ουρανό, ανελήφθη και ο λαός στεκόταν από κάτω εκστατικός μη ξέροντας τι να κάνει. Σε λίγο το ίδιο αυτό παιδάκι προσγειώθηκε ψάλλοντας τον Τρισάγιον Ύμνο, πού σε ερώτησή τους απάντησε ότι αυτό έψαλλαν οι Άγγελοι εκεί επάνω που βρέθηκε. Και λέγοντας αυτά, ξεψύχησε.

Τον ύμνο αυτό φέρεται να τον έχουν ψάλλει και στους χρόνους που συγκροτήθηκε η Δ΄ Οικουμενική Σύνοδος στη Χαλκηδόνα. Και όμως σε νεώτερη έρευνα βρέθηκε να είναι ακόμη αρχαιότερος. Ο μεν Νικηφόρος Κάλλιστος τον θεωρεί «Αποστολικόν», ο δε Αμφιλόχιος μαρτυρεί πως και ο Μέγας Βασίλειος τον έψελνε στη Νίκαια της Βιθυνίας.

## Λειτουργική
Σήμερα, στο ορθόδοξο τυπικό ο χριστιανικός αυτός ύμνος επαναλαμβάνεται τρις πριν την πολύ σύντομη δοξολογία: «*Δόξα Πατρί και Υιώ και Αγίω Πνεύματι*», στην αρχή κάθε ακολουθίας, περί το τέλος της Μεγάλης Δοξολογίας καθώς επίσης και λίγο πριν την ανάγνωση του Αποστόλου. Σε ορισμένες εορτές και ημέρες ο Τρισάγιος ύμνος της Θείας Λειτουργίας αντικαθίσταται είτε από τον ύμνο «Όσοι εις Χριστόν εβαπτίσθητε» (Χριστούγεννα, Θεοφάνια, Πάσχα, Πεντηκοστή) είτε από τον ύμνο «Τον σταυρόν σου προσκυνούμεν, δέσποτα» (Ύψωση τιμίου Σταυρού, Κυριακή Σταυροπροσκυνήσεως), όπως ορίζει το Τυπικό της Εκκλησίας.

## Παραπομπές


## Πηγές
* 

Κατηγορία:Εκκλησιαστική υμνολογία
Κατηγορία:Λειτουργική
Δήμαρχος

**Δήμαρχος** είναι ο επικεφαλής του συνόλου του δήμου, που μπορεί να αποτελείται από μια ή περισσότερες Δημοτικές Ενότητες (πρώην Δήμους), οι οποίες με τη σειρά τους μπορούν να αποτελούνται από μία ή περισσότερες κοινότητες.

## Ελλάδα
Στην Ελλάδα ο δήμαρχος είναι αιρετός και εκλέγεται κάθε  πέντε χρόνια, στις δημοτικές εκλογές. Ο δήμαρχος είναι επικεφαλής των πρωτοβάθμιων *Οργανισμών Τοπικής Αυτοδιοίκησης.* Οι ελληνικοί δήμοι συμμετέχουν στην Κεντρική Ένωση Δήμων Ελλάδας (ΚΕΔΕ), όπου οι δήμαρχοι συζητούν προβλήματα και διάφορα άλλα θέματα της τοπικής αυτοδιοίκησης. Μετά από τις διοικητικές μεταρρυθμίσεις "Καποδίστριας", "Καλλικράτης" και "Κλεισθένης", οι ελληνικοί δήμοι μειώθηκαν σε αριθμό στο πλαίσιο προσπάθειας μείωσης εξόδων και αύξησης της διοικητικής αποτελεσματικότητας με συνένωση μικρότερων δήμων και κοινοτήτων. Συνήθως ασκούν τη δημοτική εξουσία παράλληλα με ένα δημοτικό συμβούλιο. Σε ομοσπονδιακές χώρες οι δήμαρχοι έχουν ευρύτερες εξουσίες, ενώ σε ενιαία κράτη, όπως η Ελλάδα, ασκούν κατά βάση διαχειριστικές αρμοδιότητες. Ένα σημαντικό ζήτημα αφορά το εάν ο δήμαρχος διαχειρίζεται ίδιους πόρους (κυρίως από φορολογία και δημοτικές επιχειρήσεις) ή εξαρτάται από χρηματοδότηση της Κυβέρνησης.

## Εξωτερικοί σύνδεσμοι
* Κεντρική Ένωση Δήμων Ελλάδας

Κατηγορία:Τοπική Αυτοδιοίκηση
Κατηγορία:Θέσεις εξουσίας
Ταχυδρομικός κώδικας

**Ταχυδρομικός κωδικός** (**Τ.Κ.**) είναι μια αλληλουχία αριθμών που χρησιμοποιείται από τα ταχυδρομεία για την αντιστοιχία μιας περιοχής και στην διευκόλυνση του συστήματος διανομής της αλληλογραφίας.

Στην Ελλάδα ο ταχυδρομικός κωδικός είναι πενταψήφιος και μοναδικός για κάθε περιοχή. Καθιερώθηκε στις αρχές του 1983 από τα Ελληνικά Ταχυδρομεία (ΕΛ.ΤΑ.). Παλαιότερα ο κωδικός κάθε περιοχής ήταν τριψήφιος και λέγονταν **[[ταχυδρομικός τομέας]]** (**Τ.Τ.**).

## Δείτε επίσης
* Κατάλογος ταχυδρομικών κωδικών της Ελλάδας

## Εξωτερικοί σύνδεσμοι
* 

Κατηγορία:Γεωκώδικες
Νικόλαος Αναστασόπουλος

Ο **Νικόλαος Δ. Αναστασόπουλος** (Πεταλίδι Μεσσηνίας, 1944 - 28 Νοεμβρίου 2000) ήταν Έλληνας ιατρός και βουλευτής. Ολοκλήρωσε τις γυμνασιακές του σπουδές στην Καλαμάτα. Σπούδασε στην Ιατρική Σχολή του  Πανεπιστήμιου Αθηνών. Ειδικεύτηκε στη μαιευτική – γυναικολογία και μετεκπαιδεύτηκε στο εξωτερικό. Συνέγραψε πλήθος ιατρικών μελετών και εργάστηκε ως ιατρός στο νοσοκομείο «Μαρίκα Ηλιάδη» και μετέπειτα στο μαιευτήριο «Ήρα». 

Η πολιτική του δράση ξεκίνησε το 1962 όπου δραστηριοποιήθηκε στην ΕΡΕΝ και διετέλεσε ως το 1967 Πρόεδρος των φοιτητών της Ιατρικής Σχολής. Σε ηλικία 29 ετών το 1974 εκλέγεται Βουλευτής Μεσσηνίας με τη Νέα Δημοκρατία και επανεκλέγεται συνεχώς στις εκλογές του 1977, 1981, 1985, 1989, 1990, 1993 και 1996. Διετέλεσε Αντιπρόεδρος της Πολιτικής Οργάνωσης YOUNG LEADER του πολιτικού σκέλους του ΝΑΤΟ. Με την ιδιότητα του αυτή εκπροσώπησε τη χώρα μας στα συνέδρια του ΝΑΤΟ και εξέφραζε τις εθνικές θέσεις. 

Τοποθετήθηκε για 2 συναπτά έτη γραμματέας στο Προεδρείο της Βουλής. Ήταν εισηγητής  πολλών νομοσχεδίων. Το 1990 διορίστηκε στο Συμβούλιο της Ευρώπης. Το 1991 εκλέχθηκε Πρόεδρος της Επιτροπής Κοινωνικών Υποθέσεων της Βουλής και παρέμεινε στη θέση αυτή έως τις 4-12-1992 όπου ορκίστηκε Υφυπουργός Υγείας, Πρόνοιας και Κοινωνικών στην κυβέρνηση του Κωνσταντίνου Μητσοτάκη . 
## Εξωτερικοί σύνδεσμοι
*Κοινοβουλευτική θητεία Νικολάου Δ. Αναστασόπουλου, ιστοσελίδα της Βουλής των Ελλήνων

## Παραπομπές


Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Κατηγορία:Γυναικολόγοι
Ηλίας Τσεριώνης

Ο **Ηλίας Χ. Τσεριώνης** καταγόταν από τη Δίβρη (Λαμπεία) Ηλείας. 

Ήταν Βουλευτής Ηλείας τις περιόδους 1928 - 1932, 1935 - 1936 με το Κόμμα Φιλελευθέρων και το 1946 - 1950 με το Δημοκρατικόν Σοσιαλιστικόν Κόμμα και το  Κόμμα Γεωργίου Παπανδρέου. 

Το 1950 και 1951 στις κυβερνήσεις του Νικολάου Πλαστήρα και του Σοφοκλή Βενιζέλου διετέλεσε Γενικός Διοικητής Ηπείρου. Μάλιστα στην Ήπειρο ανέπτυξε πλούσια δράση στην κατασκευή έργων. Ο τότε Αμερικανός πρεσβευτής Τζων Πιουριφόι συνεχάρη δημοσίως τον Τσεριώνη για την προσφορά του στην ανοικοδόμηση της Ηπείρου, ενώ και ο Αρχιεπίσκοπος Αθηνών και πρώην Μητροπολίτης Ιωαννίνων Σπυρίδων Βλάχος είχε εκφράσει πολλά εγκώμια για τον Τσεριώνη. Γνώριζε ιδιαίτερα το σταφιδικό ζήτημα και είχε αναπτύξει σχετικές δραστηριότητες.

Τσεριώνης
Τ
Τ
Γεώργιος Τόλης

Ο **Γιώργος (Γεώργιος) Τόλης** (Μαλακάσι Τρικάλων, 5 Μαρτίου 1935) είναι διακεκριμένος Έλληνας καρδιοχειρουργός, ο οποίος πραγματοποίησε την πρώτη μεταμόσχευση καρδιάς στην Ελλάδα το 1990.

## Πρώτα χρόνια
Οι γονείς του Τόλη, Αθανάσιος και Σταματία, ήταν φτωχοί εστιάτορες από τα ορεινά χωριά της Καλαμπάκας. Ο Τόλης τελείωσε το Γυμνάσιο στα Τρίκαλα και σπούδασε Ιατρική στο Πανεπιστήμιο Αθηνών κατά την περίοδο 1954–1961. Μετά το πέρας της θητείας του (1963), ειδικεύθηκε στην Χειρουργική Θώρακα και Καρδιάς συνεχίζοντας τις σπουδές του στο Σικάγο των Ηνωμένων Πολιτειών. Το 1971 επέστρεψε στην Ελλάδα για να εργαστεί αρχικά στο Θεραπευτήριο «Ο Ευαγγελισμός» (μέχρι το 1984), στο ιδιωτικό Διαγνωστικό και Θεραπευτικό Κέντρο «Υγεία» (μέχρι το 1995), και, τέλος, στο επίσης ιδιωτικό Ιατρικό Αθηνών. Είναι νυμφευμένος με τη φαρμακοποιό Έφη Παπαποστόλου, με την οποία έχει αποκτήσει τρία παιδιά: τον Αθανάσιο ή Άθαν (γεν. 1968), τον Γεώργιο (γεν. 1969) και την Τίνα (γεν. 1975)

## Δραστηριότητα
Ως καρδιοχειρουργός, ο Τόλης πραγματοποίησε χιλιάδες επεμβάσεις. Μεταξύ άλλων, ο Τόλης πραγματοποίησε στην Ελλάδα την πρώτη επαναγγείωση μυοκαρδίου με παρακαμπτήριο φλεβικό μόσχευμα, το γνωστό «bypass» (Θεραπευτήριο «Ο Ευαγγελισμός», 8 Δεκεμβρίου 1971), και την πρώτη μεταμόσχευση καρδιάς (Διαγνωστικό και Θεραπευτικό Κέντρο «Υγεία», 3 Απριλίου 1990). 

Το 1997, ο Τόλης έπαυσε να χειρουργεί και να ασκεί την Ιατρική. Έχει εκφραστεί εναντίον του δημοσίου Εθνικού Συστήματος Υγείας (ΕΣΥ), κρίνοντάς το δυσκίνητο και γραφειοκρατικό. Έχει επίσης εκφραστεί εναντίον της παροχής υπηρεσιών Υγείας με στόχο το οικονομικό κέρδος.

## Εξωτερικοί σύνδεσμοι

* Γιώργος Τόλης: Ο καρδιοχειρουργός που έκανε την πρώτη μεταμόσχευση καρδιάς στην Ελλάδα από τον ιστότοπο https://www.news247.gr/.

## Βιβλιογραφία
* Γεώργιος Α. Τόλης, *Με το χέρι στην καρδιά*, εκδ. Αρμός, Αθήνα 2000, σελ. 699. ISBN 960-527-150-8.

## Παραπομπές


Κατηγορία:Καρδιοχειρουργοί
Κατηγορία:Έλληνες καρδιοχειρουργοί
Κατηγορία:Έλληνες μεταμοσχευτές
Αμυγδαλιά (αποσαφήνιση)

Η λέξη **Αμυγδαλιά** μπορεί να αναφέρεται:

* Στο φυτό αμυγδαλιά
* Στο τραγούδι *«[[Ανθισμένη αμυγδαλιά]]»*
* Στην ταινία *[[Ανθισμένη αμυγδαλιά (ταινία)|Ανθισμένη Αμυγδαλιά]]*

## Ελληνικά τοπωνύμια

* Στο χωριό Αμυγδαλιά ή Μυγδαλιά Αρκαδίας (επαρχίας Γόρτυνος)
* Στο χωριό Αμυγδαλιά Αρκαδίας (επαρχίας Κυνουρίας)
* Στο χωριό Αμυγδαλιά Αχαΐας 
* Στο χωριό Αμυγδαλιά Ευβοίας
* Στο χωριό Αμυγδαλιά Κοζάνης
* Στο χωριό Αμυγδαλιά Κορινθίας
* Στο χωριό Αμυγδαλιά Λάρισας
* Στο χωριό Αμυγδαλιά Λασιθίου
* Στο χωριό Αμυγδαλιά Φωκίδας (επαρχίας Δωρίδας)

Κατηγορία:Αποσαφηνίσεις ελληνικών τοπωνυμίων
Βάσος Στεφανόπουλος

Ο **Βασίλειος Στεφανόπουλος** (1902 – 26 Μαρτίου 1952) ήταν Έλληνας πολιτικός και δικηγόρος.

Ο Βασίλειος Στεφανόπουλος (γνωστός ως Βάσος) γεννήθηκε στη Δίβρη (Λαμπεία) Ηλείας το 1902. Ήταν γόνος της μεγάλης και ιστορικής Διβριώτικης οικογένειας των Στεφανοπουλέων, με παρουσία στη Βουλή από την ίδρυση του ελληνικού κράτους έως πρόσφατα. Ήταν πρώτος εξάδελφος του πρωθυπουργού Στέφανου Χ. Στεφανόπουλου.

Το 1927 υπήρξε συνιδρυτής του Προοδευτικού Συνδέσμου Δίβρης. Το 1933 εξελέγη για πρώτη φορά βουλευτής Ηλείας και υπηρέτησε το ελληνικό Κοινοβούλιο έως το 1952, οπότε πέθανε. 

Στις 18 Νοεμβρίου 1948 διορίστηκε Υπουργός άνευ Χαρτοφυλακίου με καθήκοντα Υφυπουργού Οικονομικών. Μάλιστα υπήρξε και ο εισηγητής για την αναθεώρηση του Συντάγματος του 1950.

Δημοσίευσε σωρεία μελετών σε οικονομικά και πολιτικά θέματα, καθώς και λογοτεχνικά κείμενα. Είχε γράψει δοκίμια και στην Μεγάλη Ελληνική Εγκυκλοπαίδεια.

Απεβίωσε αιφνίδια στις 26 Μαρτίου 1952. Στις 23 Μαρτίου 1957 ο Σύλλογος των Λαμπειέων Διβριωτών Αθήνας, υπό την προεδρία του Νικολάου Σωτηρόπουλου, διευθυντού της Ελληνικής Στατιστικής Υπηρεσίας, πραγματοποίησε Φιλολογικό Μνημόσυνο στο Φιλολογικό Σύλλογο Παρνασσός, με παρουσία πληθώρας πολιτικών προσωπικοτήτων και ανθρώπων του πνεύματος και της τέχνης.

Ήταν νυμφευμένος με την Τασία Δημουλιά και είχε έναν γιο, τον Στέφανο Β. Στεφανόπουλο, βουλευτή με τη Νέα Δημοκρατία και την Πολιτική Άνοιξη και μία κόρη, την Βάσω Στεφανοπούλου.

Βασος
Στεφανοπουλος
Στεφανοπουλος
Κατάλογος πόλεων της Αλβανίας

Υπάρχουν 74 πόλεις στην Αλβανία που κατέχουν την ιδιότητα *πόλης* σύμφωνα με στοιχεία του Ινστιτούτου Στατιστικής. Η πρωτεύουσα και μεγαλύτερη πόλη της Αλβανίας είναι τα Τίρανα. Η δεύτερη μεγαλύτερη πόλη της χώρας και το σημαντικότερο λιμάνι της είναι το Δυρράχιο. 46 από τις πόλεις που αναφέρονται στον κατάλογο είναι έδρες δήμων με το ίδιο όνομα. Οι υπόλοιπες 28 είναι διοικητικές μονάδες, επίσης γνωστές ως «μονάδες τοπικής διακυβέρνησης» (njësi të qeverisjes vendore). 

## Πόλεις ανά πληθυσμό
[μικρογραφία|250x250εσ|[Τίρανα]]
[μικρογραφία|250x250εσ|[Δυρράχιο]]
[μικρογραφία|250x250εσ|[Αυλώνας]]
[μικρογραφία|250x250εσ|[Σκόδρα]]
[μικρογραφία|250x250εσ|[Μπεράτ]]
[μικρογραφία|250x250εσ|[Άγιοι Σαράντα]]
[μικρογραφία|250x250εσ|[Πόγραδετς]]
[μικρογραφία|250x250εσ|[Αργυρόκαστρο]]
[μικρογραφία|250x250εσ|[Κρούγια]]

## Δείτε επίσης
* Νομοί της Αλβανίας 
* Τουρισμός στην Αλβανία 

## Παραπομπές



Αλβανίας
Πολεων
Μαύρη Τετάρτη

Στους βρετανικούς πολιτικούς και οικονομικούς κύκλους, η **Μαύρη Τετάρτη** αναφέρεται στις 16 Σεπτεμβρίου 1992 που η κυβέρνηση αναγκάστηκε να αποσύρει τη Λίρα από τον Ευρωπαϊκό Μηχανισμό Συναλλαγματικών Ισοτιμιών (ΜΣΙ) εξαιτίας των ενεργειών εμπόρων συναλλάγματος με κυριότερο παίχτη τον Τζωρτζ Σόρος που κέρδισε πάνω από US$1,000,000,000 εκείνη τη μέρα. Το 1997, το βρετανικό θησαυροφυλάκιο υπολόγισε το κόστος στα £3,300,000,000. *Οι απώλειες στις συναλλαγές κατά τον Αύγουστο και Σεπτέμβριο υπολογίστηκαν στα £800,000,000, αλλά η κύρια απώλεια στους φορολογούμενους προήλθε από το γεγονός ότι αν γινόταν [[υποτίμηση]], αυτή η υποτίμηση θα συνεπαγόταν κέρδη. Τα χαρτιά δείχνουν ότι αν η κυβέρνηση είχε διατηρήσει $24,000,000,000 αποθέματα σε ξένο συνάλλαγμα, και η λίρα είχε πέσει κατά αυτό το ποσό, τότε το [[Ηνωμένο Βασίλειο]] θα είχε κερδίσει £2,400,000,000 από την υποτίμηση της λίρας.* (Financial Times, 10 Φεβρουαρίου 2005).

Κατηγορία:Ιστορία της οικονομίας
Κατηγορία:Τοπική ιστορία της Μεγάλης Βρετανίας
Αθάνι Λευκάδας

Το **Αθάνι** είναι χωριό της νότιας Λευκάδας. Διοικητικά, είναι έδρα ομώνυμης τοπικής κοινότητας του Δήμου Λευκάδας. 

## Γεωγραφικά - ιστορικά στοιχεία
Το Αθάνι είναι το νοτιοδυτικότερο χωριό του νησιού, 35 χλμ. από τη Χώρα. Το χωριό φαίνεται να κατοικήθηκε από την αρχαιότητα, όπως αποδεικνύεται και απ’ την πρόσφατη αρχαιολογική έρευνα στην τοποθεσία Αγίου Κηρύκου, όπου οι ανασκαφές έφεραν στο φως την αρχαία ιστορία του τόπου και απέδειξαν την ιστορική του συνέχεια. Ο νεώτερος εποικισμός του χωριού θεωρείται ότι έγινε στις αρχές του 14ου αιώνα επί Φραγκοκρατίας, κυρίως με οικογένειες από την περιοχή της Κάτω Ιταλίας. Η ονομασία *Αzani* στο χάρτη του Μ.Coronelli του 1685, υποδηλώνει τις μεσαιωνικές ρίζες του ονόματος του χωριού. Οι πρώτοι κάτοικοι *(Μπογορδέοι, Ρομποτέοι & Βικεντέοι)* που ήρθαν από την Κάτω Ιταλία έφεραν μαζί τους και την ονομασία αυτή του χωριού από την περιοχή της Καλαβρίας, όπου υπάρχει ακατοίκητος σήμερα οικισμός με το όνομα *Αzani*.     

Η Κοινότητα Αθανίου συστάθηκε το 1912 και υπάγονταν αρχικά στο Νομό Κερκύρας. Το 1925 η Κοινότητα υπήχθη στο Νομό Πρεβέζης και το 1946 στον Νομό Λευκάδος. Από το 1999 η κοινότητα υπήχθη στον Δήμο Απολλωνίων και στη συνέχεια το 2010 στον Δήμο Λευκάδος.    

Μια προσπάθεια καταγραφής της ιστορίας του τόπου προέρχεται από τις συστηματικές αναζητήσεις του ιστοριοδίφη-ερευνητή κ.Σπυρίδωνα Μπογόρδου (βλ.Περιοδικό «Νήρικος» του Συλλόγου Λευκαδίων Πάτρας - Τεύχη 62,65,68,70).    

Στις αρχές του 20ου  αιώνα το χωριό αριθμούσε περίπου 800 κατοίκους. Κατά τις δεκαετίες του 1950 και 1960 ένα μεγάλο μέρος του πληθυσμού ξενιτεύτηκε με προορισμό τις ΗΠΑ, Καναδά, Αυστραλία αλλά και πόλεις της ηπειρωτικής Ελλάδας, όπως Πάτρα και Αθήνα. Στην απογραφή του 2011 καταγράφονται 204 άτομα στο Αθάνι και 9 άτομα στη Νηρά. Τα τελευταία είκοσι χρόνια η περιοχή έχει αρχίσει να αναπτύσσεται τουριστικά λόγω των παραλιών Πόρτο - Κατσίκι και Εγκρεμνών. Ιστορικό και θρησκευτικό κέντρο στη περιοχή είναι το Μοναστήρι του Αγίου Νικολάου Νιράς. Στη περιοχή υπάγεται και το Ακρωτήρι Λευκάτας (Κάβος της Κυράς) που αποτελεί το νοτιότερο σημείο της Λευκάδας, όπου και το θρυλούμενο πήδημα της αρχαίας ποιήτριας Σαπφούς. Από το Αθάνι κατάγεται ο Αντώνης Ρουπακιώτης.

## Τοπική κοινότητα
Η τοπική κοινότητα Αθανίου είναι χαρακτηρισμένη ως αγροτικός ημιορεινός οικισμός, με έκταση 25,637 χμ² (2011). Σ' αυτήν περιλαμβάνεται και ο οικισμός Άγιος Νικόλαος Νηράς. 

### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Λευκάδας
Αυτοκίνητο της Χρονιάς (ευρωπαϊκά βραβεία)

Τα ευρωπαϊκά βραβεία του **Αυτοκινήτου της Χρονιάς** (αγγλικά: *Car of the Year*) δημιουργήθηκαν το 1964, από μία ομάδα ευρωπαϊκών περιοδικών αυτοκινήτου. Οι διοργανωτές των βραβείων είναι, τα τελευταία χρόνια, τα περιοδικά αυτοκινήτου *Auto* (Ιταλία), *Autocar* (Ηνωμένο Βασίλειο), *Autopista* (Ισπανία), *Autovisie* (Ολλανδία), *L' Automobile Magazine* (Γαλλία), *Stern* (Γερμανία) και *Vi Bilägare* (Σουηδία).

Η κριτική επιτροπή αποτελείται από δημοσιογράφους που ασχολούνται με τον τομέα του αυτοκινήτου από ολόκληρη την Ευρώπη. Η εκπροσώπηση κάθε χώρας βασίζεται στο μέγεθος της αγοράς αυτοκινήτου της κάθε χώρας, αλλά και της αυτοκινητοβιομηχανίας κάθε χώρας. Τα τελευταία χρόνια, η επιτροπή αποτελείται από 60 μέλη από 23 χώρες. Η Ελλάδα εκπροσωπείται στο θεσμό από το 1982 και μετά, με τον ιδρυτή του περιοδικού «4Τροχοί» Κώστα Καββαθά να αποτελεί μόνιμο μέλος της Επιτροπής έως και το 2004, και τον διευθυντή του περιοδικού Στράτη Χατζηπαναγιώτου να αναλαμβάνει καθήκοντα στη θέση αυτή από την επόμενη χρονιά και έως το 2020. Τη σκυτάλη από το 2021 πήρε η αρχισυντάκτρια του περιοδικού Ελένη Ξενάκη.

Αρχικά, επιλέγεται μια λίστα 7 μοντέλων - φιναλίστ, από τα οποία και ψηφίζεται, λίγο καιρό μετά, ο νικητής.

Δεν υπάρχουν ξεχωριστές κατηγορίες ή κλάσεις για τους νικητές. Ο στόχος είναι να υπάρχει ένας, αδιαφιλονίκητος νικητής, ανάμεσα σε όλα τα υποψήφια αυτοκίνητα.

## Οι νικητές

## Νίκες κατασκευαστών

## Παραπομπές


## Εξωτερικοί σύνδεσμοι
* 

Κατηγορία:Βραβεία μέσων
Κατηγορία:Αυτοκίνητο
Αυτοκίνητο της Χρονιάς

Με την ονομασία "Αυτοκίνητο της Χρονιάς" είναι γνωστά δύο βραβεία στο αυτοκινητιστικό τομέα:

* Αυτοκίνητο της Χρονιάς (ευρωπαϊκά βραβεία)
* Αυτοκίνητο της Χρονιάς (παγκόσμια βραβεία)
Γιώργος Ξύδης

Ο **Γιώργος Ξύδης** ήταν Έλληνας ηθοποιός. 

Γεννήθηκε στην Αθήνα το 1891. Υπήρξε μαζί με τον αδερφό του, Δημήτρη, επίσης ηθοποιό, ένας από τους ιδρυτές του Σωματείου Ελλήνων Ηθοποιών το 1917 και διακρίθηκε παίζοντας με περιοδεύοντα θίασο. Ήταν συνεργάτης του Θανάση Βέγγου και εμφανίστηκε σε κωμωδίες σε πολύ μικρούς ρόλους. Εμφανίστηκε στη σκηνή το 1911. Πέθανε πιθανόν τη δεκαετία του 1970.

## Φιλμογραφία

## Παραπομπές


## Πηγές
* Φιλμογραφία  στο 90 λεπτά.com

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Περικλής Χριστοφορίδης

Ο **Περικλής Χριστοφορίδης** (1907 - 30 Σεπτεμβρίου 1983) ήταν Έλληνας κωμικός ηθοποιός. Προερχόταν από καλλιτεχνική οικογένεια του Πόντου, αφού τόσο ο πατέρας, όσο και ο παππούς του Περικλής, ήταν επίσης ηθοποιοί. Είναι ένας από τους δέκα ηθοποιούς με τις περισσότερες συμμετοχές στον ελληνικό κινηματογράφο.

## Βιογραφία
Γεννήθηκε στην Τραπεζούντα. Το 1922 μετοίκησε στην Ελλάδα. Η θητεία του στις σκοτεινές αίθουσες υπήρξε από τις μακροβιότερες, από το 1929 μέχρι και το 1979, συμμετέχοντας σε ταινίες όπως *Η μπόρα* του Δημήτρη Γαζιάδη (με συμπρωταγωνίστρια την Αλίκη Ιερωνύμου) σε σενάριο του Παύλου Νιρβάνα (η οποία ήταν και η τελευταία βουβή ελληνική ταινία) και το *Ταξίδι του μέλιτος* του Γιώργου Πανουσόπουλου.

Ο παππούς και ο πατέρας του υπήρξαν επίσης ηθοποιοί, όπως και η αδερφή του Στέλλα, η οποία ήταν από τις πρώτες που έκανε κινηματογράφο με την ταινία *[[Οι απάχηδες των Αθηνών (ταινία, 1950)|Οι απάχηδες των Αθηνών]]* (1950). Ο Περικλής Χριστοφορίδης έπαιξε σε αρκετές ταινίες μαζί με τον, επίσης ηθοποιό, ξάδελφό του Τάκη Χριστοφορίδη.

Ο Περικλής Χριστοφορίδης πέθανε στη Θεσσαλονίκη, έπειτα από εγκεφαλικό επεισόδιο στις 30 Σεπτεμβρίου 1983. Η σορός του μεταφέρθηκε το απόγευμα της ίδιας ημέρας στην Αθήνα. Κηδεύτηκε στο Γ΄ Νεκροταφείο της Νίκαιας, την 1η Οκτωβρίου 1983.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές

## Εξωτερικοί σύνδεσμοι
* 
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί βωβών ταινιών
Άρνολντ Ρίτελ

Ο **Άρνολντ Ρίτελ** (εσθονικά: **Arnold Rüütel**, 10 Μαΐου 1928 - 31 Δεκεμβρίου 2024) ήταν Εσθονός πολιτικός. Εξελέγη Πρόεδρος της χώρας στις 21 Σεπτεμβρίου 2001 και έγινε ο 2ος Πρόεδρος της Εσθονίας από την εποχή της ανεξαρτησίας, το 1991 μέχρι το 2006.

## Καριέρα
Ο Ρίτελ γεννήθηκε στο νησί Σάαρεμαα (Saaremaa). Σπούδασε Γεωργικές Επιστήμες και έγινε αρχηγός κράτους στην κομμουνιστική Εσθονία το 1983, όταν ακόμα ήταν Σοβιετική Σοσιαλιστική Δημοκρατία. Το Μάρτιο του 1990 εξελέγη Πρόεδρος του Ανωτάτου Συμβουλίου της Εσθονίας και επί ηγεσίας του ανακηρύχθηκε η ανεξαρτησία της χώρας το 1991. Παρέμεινε στο αξίωμα μέχρι τον Οκτώβριο του 1992.

Το 1992 πήρε μόνο 43% στις προεδρικές εκλογές και Πρόεδρος έγινε ο Λέναρτ Μέρι, και εξελέγη βουλευτής το 1995. Ένα χρόνο μετά απέτυχε ξανά να εκλεγεί στην προεδρία και επικράτησε ο Μέρι. Πρόεδρος εξελέγη το 2001 και ανέλαβε καθήκοντα στις 8 Οκτωβρίου 2001 μετά την ήττα του Τόμας Σάβι στον τελικό γύρο.

Παντρεύτηκε την Ίνγκριντ Ρίτελ και απέκτησε μαζί της δύο κόρες.

Απεβίωσε στις 31 Δεκεμβρίου 2024, σε ηλικία 96 ετών.

## Παραπομπές


## Εξωτερικοί σύνδεσμοι

* Ιστοσελίδα του προέδρου της Εσθονίας

Κατηγορία:Πρόεδροι της Εσθονίας
Γιώργος Δαμασιώτης

Ο **Γιώργος Δαμασιώτης** (Βόλος, 1900 - 20 Δεκεμβρίου 1963) ήταν Έλληνας ηθοποιός του θεάτρου και του κινηματογράφου και τραγουδιστής της όπερας. Διακρίθηκε σε ρόλους καρατερίστα.

## Βιογραφία
Σπούδασε στις Μουσικές Ακαδημίες του Παρισιού, της Ρώμης και του Μονάχου. Σε ηλικία 25 ετών βρέθηκε στην Αθήνα και έδωσε εξετάσεις μαζί με άλλους ως σπουδαστής της Επαγελματικής Σχόλης Θεάτρου: ενώπιον της επιτροπής έπαιξαν τον "Βασιλικό" του Μάτεση σε σκηνοθεσία του Φώτου Πολίτη.

Την ίδια χρονιά, ως επαγγελματίας πια, έπαιξε στον "Φάουστ" του Γκαίτε, στον ρόλο του Βαλεντίνο στο θέατρο "Ολύμπια", ενώ στα τριάντα δυο του υποδύθηκε τον Σάιλοκ στον "Έμπορο της Βενετίας" στο Εθνικό Θέατρο. Αυτός ήταν ο ρόλος που τον καθιέρωσε.

Συμμετείχε στο θίασο της Αλίκης Θεοδωρίδου και του Κώστα Μουσούρη, στο θίασο της Κατερίνας και στη Λυρική Σκηνή όπου ερμήνευσε τον πρωταγωνιστικό ρόλο του Φίγκαρο στον "Κουρέα της Σεβίλλης".

Κατά την Κατοχή βρέθηκε στο Θέατρο "Γκλόρια" με τις αδερφές Άννα και Μαρία Καλουτά σε οπερέτα, αφού οι επιθεωρήσεις είχαν μπει στο περιθώριο λόγω λογοκρισίας. Πήρε μέρος σε οπερέτες του Θεόφραστου Σακελλαρίδη μαζί με τους Μίμη Κοκκίνη, Πέτρο Κυριακό κ.ά.      
 
Έλαβε μέρος στην Αντίσταση και ήταν από τα πιο ενεργά μέλη. Είχε παίξει τον ρόλο του δημάρχου στην ταινία *[[Η κυρά μας η μαμμή|Η κυρά μας η μαμή]].*

Πήρε μέρος σε πολλούς επιθεωρησιακούς θιάσους, εμφανιζόμενος κυρίως στα θέατρα Ακροπόλ και Βέμπο. Το καλοκαίρι του 1954 πήρε μέρος στο βραβευμένο έργο των Μίμη Τραϊφόρου και Χρήστου Γιαννακόπουλου "Τρόλεϊ μπας". Στο σκετς "Οι παλιοί και οι σύγχρονοι υπάλληλοι" έκανε επιτυχία με το ρόλο του Μενιδιάτη.

## Θάνατος
Το 1961, όταν διευθυντής του Κρατικού Θεάτρου Βορείου Ελλάδος έγινε ο Σωκράτης Καραντινός, ο Δαμασιώτης μετακινήθηκε στην Θεσσαλονίκη με την μεσόφωνο γυναίκα του, Κίτσα Δαμασιώτου. Με το ΚΘΒΕ έπαιξε τον "Αρχοντοχωριάτη" του Μολιέρου.

Το 1963, στις δοκιμές του έργου "Ο επιθεωρητής" του Νικολάι Γκόγκολ, ο Δαμασιώτης λιποθύμησε στην σκηνή και λίγες ώρες αργότερα πέθανε. Στο φουαγιέ του ΚΘΒΕ υπάρχει ακόμα η κουνημένη φωτογραφία από την γενική πρόβα, κατά την οποία έγινε το επεισόδιο με το Δαμασιώτη. Κηδεύτηκε στην Νέα Παναγία της Θεσσαλονίκης.        

## Φιλμογραφία

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Πηγές
*"Μεγάλη Ελληνική Εγκυκλοπαίδεια" τομ.Β΄ (συμπλήρωμα), σελ. 583.

## Εξωτερικοί σύνδεσμοι
*Γεώργιος Δαμασιώτης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί μουσικού θεάτρου
Ύμνος Σοβιετικής Ένωσης

Τη μουσική του **[[εθνικός ύμνος|Ύμνου]] της [[ΕΣΣΔ]]** την έγραψε ο Αλεξάντρ Αλεξάντροφ αρχικά ως τη μουσική του Ύμνου του Κόμματος των Μπολσεβίκων. Τους στίχους τους έγραψε ο μεγάλος ποιητής παιδικής ποίησης Σεργκέι Μιχαλκόφ (ο πατέρας του μεγάλου Σοβιετικού και Ρώσου σκηνοθέτη Νικήτα Μιχαλκόφ) και ο Γκαμπριέλ Ελ-Ρεγκιστάν.

Η πρώτη δημόσια εκτέλεση έγινε στις 1 Ιανουαρίου 1944 και στις 15 Μαρτίου 1944 επίσημα έγινε Ύμνος της ΕΣΣΔ. Μετά το θάνατο του Στάλιν το 1953 άρχισε να εκτελείται χωρίς λόγια μιας και υπήρχε πληθώρα αναφορών στο πρόσωπο του Γενικού Γραμματέα. Το 1977 ο Σ. Μιχαλκόβ έγραψε μια νέα έκδοση του ύμνου, χωρίς τις παραπάνω αναφορές. 

Το 1991 με την διάλυση της ΕΣΣΔ πέρασε στην ιστορία. Εθνικός Ύμνος της Ρωσίας έγινε το Πατριωτικό Τραγούδι από την όπερα *Ιβάν Σουσάνιν* του Γκλίνκα. Το 2000 με πρωτοβουλία του προέδρου Πούτιν η μελωδία του ύμνου επέστρεψε και ο 91χρονος πλέον Μιχαλκόβ έγραψε για τρίτη φορά τους στίχους για τον νέο Ύμνο της Ρωσίας.

## Ύμνος του 1977

## Δείτε επίσης
*Ύμνοι των Σοβιετικών Δημοκρατιών

Υμνος
Κατηγορία:Τραγούδια του 1939
Κατηγορία:Εθνικοί ύμνοι
Κατηγορία:Ιωσήφ Στάλιν
Φανεροζωικός μεγααιώνας

Ο **Φανεροζωικός** μεγααιώνας, θεωρητικά, άρχισε πριν από περίπου 542 εκατομμύρια χρόνια (542 ε.χ.π.) και διαρκεί εώς και σήμερα. Είναι όρος της βιοστρωματογραφίας, ακολουθεί χρονολογικά το Προκάμβριο (συγκεκριμένα τον Προτεροζωικό μεγααιώνα) και χαρακτηρίζεται από την κατακόρυφη αύξηση του αριθμού των απολιθωμάτων στα στρώματά του.

Ο Φανεροζωικός περιλαμβάνει τρεις αιώνες: 

*τον Καινοζωικό (65,5 ε.χ.π. μέχρι σήμερα).
*τον Μεσοζωικό (251–65,5 ε.χ.π.)
*τον Παλαιοζωικό (542–251 ε.χ.π.)

[300px|right|thumb|Κατά τη διάρκεια του Φανεροζωικού η [βιοποικιλότητα δείχνει, μέσω των απολιθωμάτων, σταθερή αλλά όχι μονότονη αύξηση από το μηδέν έως αρκετές χιλιάδες γένη.]]
## Η εξέλιξη της ζωής

Όταν ονομάστηκε «αιώνας όπου φανερώνεται η ζωή», όλα τα γνωστά απολιθώματα προέρχονταν από τα στρώματα του. Βέβαια σήμερα γνωρίζουμε πολύ παλαιότερα απολιθώματα, τα περισσότερα από τα οποία όμως είναι ορατά μόνο με μικροσκοπικές μεθόδους. Κατά την διάρκειά του Φανεροζωικού παρατηρείται η εμφάνιση και ραγδαία εξάπλωση πολλών συνομοταξιών του ζωικού βασιλείου, με  αρχή την λεγόμενη **[[Κάμβριο έκρηξη]]**, και η ανάδυση των χερσαίων φυτών και ζώων.  Επίσης έλαβαν χώρα πέντε μεγάλες μαζικές εξαφανίσεις (παρατίθενται με τη σειρά που συνέβησαν): 

* στο τέλος του Ορδοβικίου, πριν από 450 με 440 εκατομμύρια χρόνια, υπολογίζεται πως εξαλείφθηκε το 50% των ειδών
* στο τέλος του Δεβονίου 375 με 360 ε.χ.π., εξαλείφθηκε πάλι περίπου το 50% των ειδών
* πριν από 251 ε.χ. στο τέλος του Περμίου. Η μεγαλύτερη μαζική εξαφάνιση. Εξαλείφθηκε το 95% των υδρόβιων και το 70% των χερσαίων ειδών.
* στο τέλος του Τριαδικού 205 ε.χ.π., εξαλείφθηκε το 50% των ειδών και
* στο τέλος του Κρητιδικού πριν από 65 ε.χ. εξαλείφθηκε το 70% όλων των ειδών, μαζί και οι δεινόσαυροι.

## Η Γη
μικρογραφία|Παγγαία
Η μετατόπιση των ηπείρων κατά τη διάρκεια του Φανεροζωικού είχε ως αποτέλεσμα την διαμόρφωση της τελευταίας υπερηπείρου της Γης, της Παγγαίας, και κατόπιν τον επαναδιαχωρισμό της στις σημερινές ηπειρωτικές μάζες γης. Επίσης προκάλεσε τέσσερεις ορογενετικές φάσεις. Η Αλπική φάση, η οποία άρχισε στο τέλος του Τριαδικού και συνεχίζεται μέχρι σήμερα, σχημάτισε τις οροσειρές των Άλπεων, τα Πυρηναίων, τα Καρπαθίων, των Απεννίνων και των Ιμαλαΐων. Οι άλλες τρεις φάσεις είναι η *Καληδόνιος* από το Ορδοβίκιο, η *Βαρίσκιος* από το Δεβόνιο και η *Καδόμιος* η οποία ξεκίνησε ήδη από το Νεοπροτεροζωικό.

## Δείτε επίσης
* Γεωλογική χρονολογική κλίμακα

Κατηγορία:Γεωλογική χρονολογική κλίμακα